Փոփոխություններն անհրաժեշտ են եւ անխուսափելի, բայց դրանք պետք է իրականացվեն ունեցած դրականը պահպանելու, զարգացնելու եւ կատարելագործելու ճանապարհով: Մենք չենք կարող դեմ լինել բարեփոխումներին, սակայն իրավիճակը, որի մեջ հայտնվել ենք, պարտավորեցնում է մեզ լինել ավելի զգոն: Կարծում եմ՝ բոլորիս համար պարզ է, թե ինչ ճակատագրի կարժանանա անկայունության մեջ հայտնված Արցախը, եւ ինչ հետեւանքներ դա կունենա համայն հայության, հայոց անկախ պետականության համար: